**KRATKI SAŽETAK EKO PROJEKTA-ZELENA TERASA IZ SNOVA NAPRAVITI SE MORA**

Uređenje unutarnjeg dvorišta škole je jedina površina na otvorenome na kojoj sva školska djeca Osnovne škole Bol svakodnevno borave tijekom školskog velikog odmora.

Prostor nema zelenila ni zelenih površina, otrcan je i neugledan te nedostatno opremljen za boravak djece. Osim kante za otpad i jedne stare drvene klupe opreme nema.

Ovaj natječaj idealna je prilika za oplemeniti ovaj prostor, omogućiti boravak u prirodi među biljkama i prirodnim materijalima te stimulirati kreativnost djece i time im uljepšati boravak u školi. Za 132 učenika ove škole bi to bio doživljaj na dnevnoj bazi.

Prostor je srce škole koje pruža mogućnost da djeca dožive biljke, manja stabla i zelenilo i uoče promjene tijekom njihovoga rasta.

Cilj je dugoročno u fazama stvoriti jedan park u kojem se može igrati, vrtlariti, učiti i odmoriti.

Poticaj boravka u prirodnom okruženju, neophodan je za zdrav razvoj svakog djeteta. Zelenilo opušta, a boravak ili “kupanje u šumi” kako kažu Japanci “shinri – ioku” popravlja prirodni imunitet, opušta i jača raspoloženje.

Igrališta potiču kreativnost djece, druženje i socioemocionalni razvoj.

U sklopu projekta, a potaknuto natječajem, predviđena je sa OŠ Bol suradnja likovnih umjetnika, psihologa i Udruge za djecu sa posebnim

potrebama (Brački pupoljci)i stručnjacima za hortikulturu obzirom da ova djeca pohađaju našu školu). Nabava niskih stabala i biljaka u

odgovarajućim posudama i teglama da bi se doživjela priroda na ovom prostoru je prvi korak u stvaranju zelenog pojasa koji kreće iz srca

škole. Cilj je da se srce škole pretvori u zelenu oazu koja će rasti izvan škole i pretvoriti se u zelenilo ispred škole. Predviđena je postava kanti za recikliranje sa odgovarajućim natpisima.

Izradile bi se sa učenicima klupe od recikliranih materijala. Planiran je i zeleni zid na kojemu bi u pozadini dominirala zelena boja i koji bi u prednjem djelu imao posude sa biljkama koje bi predstavljale zeleni vertikalni školski vrt, a koji zbog manjka prostora nije moguće imati u drugom obliku. Ovim putem se prati razvoj prirode, učvršćuje briga o biljkama na otvorenom u direktnom dodiru i na svježem zraku.

Implementirali bi stvaranje zelenog pojasa kroz poticaj i brigu za okolišem u razvoj svakog djeteta naše škole.

**ETAPE PROJEKTA:**

Nabava niskih stabala i biljaka u odgovarajućim posudama i teglama da bi se doživjela priroda na ovom prostoru je prvi korak u stvaranju zelene oaze koji kreće iz srca škole.

**Faza I.**

1. Nabava sadnog materijala, zemlje i tegla. (Sadnja uz starije uzraste 5.-8.razred) (hortikultura, botanika) Velike tegle.

2. Nabava materijala, sanacija fasada(kao okvir u kojem se park odvija). Radove izvode soboslikari.

3. Nabava materijala za klupe, izvedba klupa kao dobrovoljna akcija djece/ roditelja/ učitelja na otvorenome. (volontiranje- prirodno materijali)

4. Nabava kanta za recikliranje- papir, plastika, biootpad. (recikliranje- učenici)

Otvorenje prve faze i korištenje.

**Faza II.**

1. Nabava sadnog materijala, zemlje i tegla. (Sadnja uz starije uzraste 1.-8.razred) (hortikultura, botanika).

2. Sadnja zelenog zida sa teglama, minimalno 20 tegli sa raznim mediteranskim biljem- lavanda, ružmarin,... (učenici, učitelji, roditelji )

3. Postava vertikalnog zelenog zida na mrežu sa kukama. (volonteri-roditelji,učitelji, mještani)

U ovom projektu uključili bismo lokalnu zajednicu tako da organiziramo vikend radionice s roditeljima. Prezentirao bi se projekt i dogovorio plan aktivnosti. Obzirom da našu školu pohađa 6 učenika s teškoćama u razvoju, planiramo uključiti njih i njihove roditelje u kreativne radionice uređenja školskog dvorišta.

Osnovna škola Bol je i Eko škola ,te svake godine obilježavamo dan škole kada promoviramo naše projekte, dječje radove.Na isti način bi organizirali "Zeleni dan" gdje bi smo prezentirali naš projekt "Zelena terasa iz snova napraviti se mora!".Djeca i roditelji su već djelomično upoznati s tematikom i svi su voljni pomoći.Uključili bi i naše komunalno poduzeće " Grabov rat" , Udrugu " Brački pupoljci", Općinu Bol, individualace koji su voljni pomoći da se ovaj projekt realizira.

Djeci je nužno potrebno mjesto za odmor i učenje prikladno mjestu u kojem živimo.Svi projekti koje sam radila s učenicima zahtjevaju zelenu površinu.Prošle godine kad smo proučavali klimatske promjene ( zašto lignje nestaju i zašto je sve manje pčela) izlazila sam s učenicima u prirodu jer je to bilo jedino prihvatljivo da djeca naprave istraživanje i dožive prirodu i problematiku oko sebe.Pojavom korone i premještajem u novu zgradu djeca su ostala uskraćena za zelenu oazu,stoga trebamo pomoć.

U privitku Vam šaljem slike terase sada i projektne ideje.

Također šaljem i popis projekata ( naših i međunarodnih ) u kojima sam sudjelovala.

Prelaskom naše škole u novu školu djeca su nam zbilja zakinuta za zelenu površinu.Usudila bih se reći da me je i sram poslati slike trenutnog stanja naše terase.

Nažalost nemamo ni dvorište jer se ispred škole nalazi cesta i obližnji kafić.

Zahvaljujem na natječaju i nadam se pozitivnom ishodu.

Zdravka Koljatić

Prof.engleskog i talijanskog jezika i književnosti

0915873983

zdravka.jaksic@gmail.com